לְשׁוֹן אֲמִירָה
לשון אמירה הוא לשון, שבו נכללים פעלים מהשורש א,מ,ר, או ד,ב,ר, ולאחריהם ציטוט ישיר. 
דוגמאות:
1. וַיֹּ֥אמֶר אַבְרָהָ֖ם אֶל־הָֽאֱ-לֹהִ֑ים ל֥וּ יִשְׁמָעֵ֖אל יִֽחְיֶ֥ה לְפָנֶֽיךָ (בראשית יז יח)
2. וַיֹּֽאמְר֣וּ אֵׄלָ֔יׄוׄ* אַיֵּ֖ה שָׂרָ֣ה אִשְׁתֶּ֑ךָ... (בראשית יח ט)
3. וַיֹּ֥אמֶר אֱ-לֹהִ֖ים יְהִ֣י א֑וֹר וַֽיְהִי־אֽוֹר (בראשית א ג)                         
4. וַיֹּ֥אמֶר מֹשֶׁ֖ה כֵּ֣ן דִּבַּ֑רְתָּ לֹֽא־אֹסִ֥ף ע֖וֹד רְא֥וֹת פָּנֶֽיךָ (שמות י כט)                            
5. וַיֹּ֣אמֶר אֱ-לֹהִ֔ים יְהִ֥י רָקִ֖יעַ בְּת֣וֹךְ הַמָּ֑יִם
*נקוד על אׄיׄוׄ. ראה פירוש רש"י. וִיהִ֣י מַבְדִּ֔יל בֵּ֥ין מַ֖יִם לָמָֽיִם (בראשית א ו)
לכל אחד ממשפטי האמירה מאפיינים משלו. יש משפטים, שבהם הפתיחה מסתיימת באתנחתא (דוגמא 1) והציטוט בסוף הפסוק, יש משפטים, שבהם הפתיחה מסתיימת בזקף (דוגמא 2) והציטוט באתנחתא או בסוף הפסוק באותה צלע, יש משפטים, שבהם הפתיחה מסתיימת בטפחא (דוגמא 3) והנאום מסתיים בסוף הצלע, יש משפטים, שבהם הפתיחה מסתיימת בטפחא של הצלע הראשונה (דוגמא 4) והנאום יסתיים רק בסוף הפסוק, ויש משפטים, שבהם הפתיחה מסתיימת בזקף בצלע הראשונה (דוגמא 5) והציטוט נמשך עד לסוף הפסוק. משפטים אלו הם מיוחדים במינם. לכל אחד יחודיות משלו ולא אחת מבטאים הטעמים יחודיות זו בדרך הפיסוק. כאשר בציטוט ארוך מאוד, אפשר, שהוא יימשך גם בפסוק שלאחריו ואף לאחר מכן, או אפשר, שהפתיחה תסתיים בסוף הפסוק הראשון והציטוט יימשך בפסוקים הבאים. 
עוד כלל חשוב: כאשר הציטוט יכלול שני חלקים ויותר, ההפסקה העיקרית במשפט תהיה סמוך לחלק האחרון לפניו. 
